**NÁRODNÁ RADA SLOVENSKEJ REPUBLIKY**

 **VI. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: PREDS-329/2014

**958a**

**Spoločná správa**

**výborov Národnej rady Slovenskej republiky o prerokovaní zákona z 27. marca 2014, ktorým sa mení a dopĺňa zákon č. 122/2013 Z. z. o ochrane osobných údajov a o zmene a doplnení niektorých zákonov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov vráteného prezidentom Slovenskej republiky na opätovné prerokovanie Národnou radou Slovenskej republiky (tlač 958)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predseda Národnej rady Slovenskej republiky pridelil zákon z 27. marca 2014 o ochrane osobných údajov a o zmene a doplnení niektorých zákonov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov vráteného prezidentom Slovenskej republiky na opätovné prerokovanie Národnou radou Slovenskej republiky (tlač 958) svojím rozhodnutím z 3. apríla 2014 č. 959 na prerokovanie

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre ľudské práva a národnostné menšiny.

Ako gestorský výbor k vrátenému zákonu určil Výbor Národnej rady Slovenskej republiky pre ľudské práva a národnostné menšiny (ďalej len „gestorský výbor“).

Uvedené výbory prerokovali predmetný zákon v lehote určenej rozhodnutím predsedu Národnej rady Slovenskej republiky.

I.

 Určené výbory zaujali k pripomienke, uvedenej v III. časti rozhodnutia prezidenta č. 860-2014-BA a k vrátenému zákonu nasledovné stanoviská:

Ústavnoprávny výbor Národnej rady Slovenskej republiky (uznesenie č. 409 z 3. apríla 2014) vyjadril súhlas s pripomienkou prezidenta Slovenskej republiky a odporúčal Národnej rade Slovenskej republiky vrátený zákon v znení schválenej pripomienky schváliť.

 Výbor Národnej rady Slovenskej republiky pre ľudské práva a národnostné menšiny (uznesenie č. 125 z 3. apríla 2014) vyjadril súhlas s pripomienkou prezidenta Slovenskej republiky a odporúčal národnej rade vrátený zákon v znení schválenej pripomienky schváliť.

**II.**

Gestorský výbor k pripomienke uvedenej v III. časti rozhodnutia prezidenta Slovenskej republiky z 3. apríla 2014 o vrátení zákona zaujal nasledovné stanovisko:

V čl. I 4. bode v § 10 ods. 3 písm. g) sa za slovami „záujmov prevádzkovateľa“ čiarka nahrádza slovom „a“ a vypúšťajú sa slová „osobné údaje spracúvané pre potreby monitorovania dotknutých osôb, oznamovania nekalých praktík na pracovisku a hodnotenia pracovného výkonu alebo efektivity dotknutých osôb, ak nie sú vykonávané na základe osobitného zákona.“.

*Ústavnoprávny výbor NR SR*

Výbor NR SR pre ľudské práva a národnostné menšiny

**Gestorský výbor odporúča schváliť**

**III.**

Gestorský výbor na základe stanovísk výborov k zákonu z 27. marca 2014 o ochrane osobných údajov a o zmene a doplnení niektorých zákonov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov vrátenom prezidentom Slovenskej republiky na opätovné prerokovanie Národnou radou Slovenskej republiky (tlač 958)vyjadrených v ich uzneseniach uvedených pod bodom I spoločnej správy a nazáklade stanovísk poslancov gestorského výboru v súlade s § 90 ods. 5 rokovacieho poriadku

**odporúča**

Národnej rade Slovenskej republiky

**schváliť**

pripomienku prezidenta Slovenskej republiky podľa odporúčania gestorského výboru,

**schváliť**

ako celok zákon z 27. marca 2014 o ochrane osobných údajov a o zmene a doplnení niektorých zákonov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov v znení prijatej pripomienky prezidenta Slovenskej republiky.

Táto spoločná správa výborov bola schválená uznesením gestorského Výboru Národnej rady Slovenskej republiky pre ľudské práva a národnostné menšiny z 3. apríla 2014 č. 126.

Bratislava 3. apríla 2014

Rudolf Chmel v. r.

predseda Výboru NR SR pre ľudské práva a národnostné menšiny